# விக்கிப்பீடியா:ஆலமரத்தடி/தொகுப்பு58

## தமிழ் விக்கியில் செயற்படு பயனர்களின் (Active Users) வீழ்ச்சி (33% கீழே)

தமிழ் விக்கியில் செயற்படு பயனர்களின் (Active Users) எண்னிக்கை கடந்த ஆண்டு காலம் 1/3 விழுக்காடு அல்லது 100 (293 -> 191) பயனர்களால் வீழ்ச்சி கண்டது. இது மிகவும் கவனத்தில் எடுத்துக் கொள்ளப்படவேண்டிய விடயம் ஆகும். எமது வளர்ச்சி தொடர்வதால் இதை நாம் கவனிக்கமால் விட்டு விட்டோம் என்று நினைக்கிறேன். இதற்கான காரணங்களையும் தீர்வுகளையும் கண்டைய வேண்டும். --Natkeeran 13:46, 23 சூன் 2011 (UTC)  
:நவம்பர் 2010 முதல் செயற்படு பயனர் (கடந்த முப்பது நாட்களில் குறைந்தபட்ச 1 தொகுப்பினைச் செய்தவர்) எண்ணிக்கை 200 க்கு அருகே உள்ளதாகவே நான் கண்டு வந்துள்ளேன். சில சமயங்களில் 220 வரை போகும் சில சமயங்களில் 175 வரை குறைவதுண்டு (base effect ஐப் பொறுத்து). இந்த 293 என்ற எண்ணிக்கை எந்த மாதத்துக்கு உரியது? ஜூன் 2010 ஆக இருப்பின் சென்ற ஆண்டு செம்மொழி மாநாட்டுக்காக ஏற்பட்ட தற்காலிக அதிகரிப்பாக இருக்கலாம். சென்ற ஜூன் ஜூலை மாதங்களில் மாநாட்டினால் கிடைத்த பரப்புரையால் எண்ணிக்கைகள் அதிகமாயின்; ஆகஸ்ட் 2010 முதல் இந்த மீண்டும் குறைந்து போயின.  
: http://stats.wikimedia.org/EN/TablesWikipediaTA.htm. தற்போது மாதத்துக்கு குறைந்தபட்ச x எண்ணிக்கை தொகுப்புகள் செய்யும் பயனர்கள் எண்ணிக்கையில் பெரிய வேறுபாடுகள் எனக்கு புலப்படவில்லையே. < 25 தொகுப்புகள் செய்பவர் எண்ணிக்கை இரு வருட காலமாக சமநிலையில் உள்ளது. அதற்கு மேல் செய்பவர்கள் எண்ணிக்கை கூடியுள்ளது. <100, <250 தொகுப்புகள் அளித்தவர்களின் எண்ணிக்கை இரு மடங்காகியுள்ளது. எனவே தொகுப்புகளின் எண்ணிக்கையும் இரு மடங்காகியுள்ளது. தரவுகளைப் பார்க்கும் போது driveby தொகுப்பாளர்களின் எண்ணிக்கையில் மாற்றமின்றியும் தொடர் தொகுப்பாளர்களின் எண்ணிக்கை கூடியுள்ளது போலவும் எனக்குத் தோன்றுகிறது.--சோடாபாட்டில்<sup>உரையாடுக</sup> 14:18, 23 சூன் 2011 (UTC)  
::ஓராண்டுக்கு முன் 293 என்ற கணக்கு சரியல்ல என்று தோன்றுகிறது. செயற்படும் பயனர்களின் மொத்த எண்ணிக்கை எப்போதும் 240 க்கு மேல் போனதில்லை. சூன் 2010 கால கட்டத்தில்தான் இந்த எண்ணிக்கை இருந்தது. சோடாபாட்டில் குறிப்பிட்டிருப்பதுபோல அப்போது ஏற்பட்டது ஒரு தற்காலிகமான ஒரு உயர்ச்சி என்றுதான் கொள்ளவேண்டும். ஆனாலும், நற்கீரன் கருத்தையும் கவனத்துக்கு எடுத்துக்கொள்ளவேண்டும் என்றே நான் கருதுகிறேன். புள்ளிவிபரங்களைப் பார்த்தால், புதிய பயனர்களின் எண்ணிக்கை கடந்த 2009 நவம்பருக்குப் பின்னர் சென்ற மாதத்திலேயே மிகவும் குறைவாக உள்ளது. அத்துடன் 2009 நவம்பருக்குப் பின்னர், கடந்த ஐந்து மாதங்களில் இரண்டு தடவை புதிய பங்களிப்பாளர்களின் எண்ணிக்கை 10க்கும் கீழே சென்றுள்ளது. 100க்கு மேல் தொகுப்புக்கள் செய்பவர்களின் எண்ணிக்கை குறிப்பிடத்தக்க அளவில் அதிகரித்து உள்ளது நல்ல வளர்ச்சிதான். இது பெரும்பாலும் கடந்த ஆறுமாதங்களுக்கு முற்பட்ட ஒன்று, ஒன்றரை ஆண்டுக்காலத்தில் பங்களிக்கத் தொடங்கியவர்களின் தொடர் பங்களிப்பின் மூலமே இது நிகழ்ந்தது. அண்மைக் காலத்தில் பயிற்சிப் பட்டறைகள் போன்ற பரப்புரை நடவடிக்கைகள் மிகவும் குறைந்து விட்டதே அண்மைக்காலத் தேக்க நிலைக்குக் காரணம் எனலாம். -- மயூரநாதன் 19:14, 23 சூன் 2011 (UTC)  
ஆமாம், எனது தரவுகள் பிழையே. நீங்கள் இருவரும் சுட்டியபடி நாம் 240 (222 - ஆகத்து 2010) வரை சென்று தற்போது 200 கீழே இறங்கி உள்ளோம். மலையாள விக்கியில் 300 வரையான செயற்படு பயனர்கள் இருக்கிறார்கள். --Natkeeran 19:30, 23 சூன் 2011 (UTC)  
: ஆம். இதை நானும் சுட்டிக்காட்ட எண்ணியிருந்தேன் மறந்து விட்டேன். மலையாள விக்கியில் நீண்டகாலமாகவே செயற்படும் பயனர்களின் எண்ணிக்கை அதிகமாகவே இருந்து வருகிறது. தமிழில் புதிய பயனர்கள் பங்களிப்பதை ஊக்குவிக்க வழிமுறைகளைக் கண்டறிய வேண்டும். -- மயூரநாதன் 06:12, 24 சூன் 2011 (UTC)  
கடந்த ஆண்டு கட்டுரைப் போட்டி நடந்ததும், கூகுள் மொழிபெயர்ப்புத் திட்டம் பெருமளவில் ஒருங்கிணைக்கப்பட்டதும் பங்களிப்பாளர்கள், தொகுப்புகளின் எண்ணிக்கையைக் கூட்டியது. கூகுள் திட்டத்தில் ஒரே ஆட்கள் வெவ்வேறு பயனர் கணக்கில் பங்களித்தது, சில கூகுள் மொழிபெயர்ப்பாளர்கள் தங்கள் சொந்த ஆர்வத்தில் பங்களித்தது ஆகியவற்றையும் கணக்கில் கொள்ள வேண்டும். எனவே, அது ஒரு தற்காலிக பங்களிப்பு உயர்வே.  
எனினும், நாம் பங்களிப்பாளர் எண்ணிக்கையைக் கூட்டுவதற்கான வலுவான முயற்சிகளை மேற்கொள்ள வேண்டிய நேரம் வந்துள்ளது. இன்னும் சொல்லப்போனால், **இத்தனை கட்டுரைகள் என்று இலக்கு வைப்பதை விட இத்தனை பங்களிப்பாளர்கள் எண்ணிக்கையை அடையவேண்டும் என்று இலக்கு வைத்துச் செயற்படுவது** பல்வேறு வகையான பங்களிப்பாளர்களின் மூலம் மாறுபட்ட கட்டுரைப் புலங்களில் செறிவான கட்டுரைகளைப் பெற உதவும். கட்டுரை எண்ணிக்கையைப் போலன்றி, கூடுதல் பங்களிப்பாளர்களின் வருகை தமிழ் விக்கிப்பீடியாவின் வளர்ச்சியையும் தொடர்ச்சியையும் உறுதிப்படுத்தும்.  
தமிழ் விக்கிப்பீடியாவின் பங்களிப்பாளர் எண்ணிக்கை, பங்களிப்பு விகிதம் நீளமான வால் தன்மையைப் பின்பற்றுகிறது என நினைக்கிறேன். மிகவும் முனைப்பான 20+ பங்களிப்பாளர்களே பெருமளவு பங்களிப்புகளை நல்கியுள்ளனர். ஆனால், இவர்கள் எண்ணிக்கையை நாம் திட்டமிட்டு உயர்த்த முடியுமா தெரியவில்லை. பொதுவான பங்களிப்பாளர் எண்ணிக்கையை உயர்த்தி அதில் சிலர் தாமாக மிக முனைப்பான பங்களிப்பாளர்களாக மாறுவார்கள் என்று எதிர்ப்பார்க்கலாம்.  
பயிற்சிப்பட்டறைகள் நன்றே. ஆனால், அவை உடனடியாக பெருமளவிலான பங்களிப்பாளர்களைக் கொண்டு வருவதில்லை. எனவே, பட்டறைகளைத் தாண்டியும் வேறு வழிகளை நாம் சிந்திக்க வேண்டும்.  
ஏற்கனவே தமிழக அரசுடன் தமிழ் விக்கிப்பீடியாவுக்கு நல்ல அறிமுகம் இருக்கிறது. ஆட்சி மாறி, சில அதிகாரிகளும் மாறி உள்ள நிலையில் இந்த அறிமுகத்தைப் புதுப்பித்துக் கொண்டு தமிழ் விக்கிக்குத் தேவையான வளங்களை எப்படிப் பெற்றுக் கொள்வது என்பது பற்றிச் சிந்திக்க வேண்டும்.  
மலையாள விக்கிப்பீடியர் வெளியிட்டுள்ள மலையாள விக்கிப்பீடியா, விக்கி மூலம் இறுவட்டுகளுக்கு நல்ல வரவேற்பு கிடைத்துள்ளது. இதன் மூலம் நல்ல விளம்பரமும் இணையத்துக்கும் வெளியே உள்ள வாசகர்களை அணுகும் வழியும் கிடைத்துள்ளது. வருமாண்டுகளில் தமிழகத்தில் இலட்சக்கணக்கான மடிக்கணினிகள் மாணவர்களுக்கு இலவசமாக வழங்கப்பட உள்ளது. இந்தக் கட்டத்தில் நான் முனைப்பாகச் செயல்பட்டுத் தமிழ் விக்கித் திட்டங்களுக்கான இறுவட்டுகள், செயலிகளை உருவாக்கினால் புதிய வாசகப் பரப்பை அடையலாம். எனவே, இம்முயற்சிக்கு முன்னுரிமை கொடுத்து நடவடிக்கைகளை முடுக்கி விடலாம் என நினைக்கிறேன். இது தொடர்பாக ஏற்கனவே தொடங்கி உள்ள இறுவட்டுத் திட்டத்தில் நானும் இணைந்து செயல்பட எண்ணியுள்ளேன்.  
இவ்வாறான பல்வாறான தேவைகள், செயல்பாடுகளை முறையாக திட்டமிட்டு தமிழ் விக்கிமீடியா திட்டங்களை அடுத்த கட்டத்துக்கு எடுத்துச் செல்ல வேண்டும். இதில் கூடிய அளவு தமிழ் விக்கியர் ஒருங்கிணைந்து செயல்பட வேண்டி இருக்கும். இது தொடர்பாக தொடர் IRC சந்திப்புகளை நடத்தலாமா என்று எண்ணுகிறேன். ஒவ்வொரு மாதமும் மூன்றாம் (அல்லது ஏதாவது ஒரு) சனி இந்தச் சந்திப்புகளை நடத்தலாம். உங்கள் கருத்துகளைத் தெரிவியுங்கள். நன்றி. --இரவி 09:06, 25 சூன் 2011 (UTC)
::இரவியின் கருத்துக்கள் செயல்படுத்தப்பட வேண்டியவை..இருப்பினும் தமிழக அரசினை நாடுவது இன்றைய அரசியல் சூழலில் எந்தளவு தமிழ் விக்கிப்பீடியாவின் நடுநிலையில் தாக்கமேற்படுத்தும் என்பதையும் கருத்தில் கொண்டு செயல்பட வேண்டும். பள்ளிகள், கல்லூரிகள், பல்கலைக்கழகங்கள் என்றளவில் மட்டுமே தொடர்பு கொள்வதே நல்லது. --மணியன் 06:18, 26 சூன் 2011 (UTC)
:::இரவி, பொதுவாகவே இணைய பங்களிப்புகள் நீள்வால் பண்புடையவை தாம். நிற்க.
:::மடிக்கணினித் திட்டத்தின் செயல்பாட்டின்போது கூடவே தமிழ்99, தமிழ் மென்பொருட்கள் போன்றவற்றைத் தர வகை செய்ய வேண்டுமென நமது பழைய பயனர் மரு.புருனோவின் முனைப்பில் இன்னும் சிலரும் முயன்று வருகிறோம். அத்துடன் தமிழ் விக்கிப்பீடியா, விக்சனரி உள்ளடக்கங்களையும் சேர்த்து அக்கணிகளில் நிறுவ வழி செய்தால் நமது தளத்துக்கான வரத்தும் பங்களிப்பும் நன்கு உயரும். மணியனின் கவலை புரிகிறது. இயன்றவரை அரசு அதிகாரிகள் மட்டத்தில் பணி செய்தால் நாம் அரசியலில் இருந்து விலகி இருக்கலாம். -- சுந்தர் <sup>\பேச்சு</sup> 07:06, 26 சூன் 2011 (UTC)
:::இரவி, நீங்களும் இறுவட்டுத் திட்டத்தில் இணைந்து பணியாற்ற விரும்புவதால் விறுவிறுப்பு கூடும். நீங்கள் சொன்னது போல ஒரு சனிக்கிழமை திட்டத்தில் ஈடுபாடுள்ள அனைவரும் பேசுவோம். -- சுந்தர் <sup>\பேச்சு</sup> 08:05, 26 சூன் 2011 (UTC)
தற்போதைய தகவல் தொழில்நுட்ப செயலாளரிடம் தவிக்கி சார்பில் முறையாக பேசினால் உதவுவார் என்கிற நம்பிக்கை எனக்கு இருக்கிறது. அப்போதைய எல்காட் செயலாளராக இருந்தபோது விக்கி போட்டிகள் நிறைய நடத்துங்கள் என்று உற்சாகமூட்டியதை இங்கு நினைவு கூறுகிறேன். -- மாகிர் 09:22, 1 சூலை 2011 (UTC)